изпирането на пари и финансирането на тероризма, равностойни на тези, приети от Съюза и международните органи, действащи в тази област, като например Специалната група за финансови действия (FATF).
 Член 28
 Сътрудничество в областта на миграцията
 1. Страните се споразумяват да си сътрудничат с цел предотвратяване на незаконните миграционни потоци от своята територия към територията на другата страна.
 2. Страните потвърждават отново значението на съвместното управление на миграционните потоци между Афганистан и Съюза и се ангажират да водят всеобхватен диалог и да осъществяват сътрудничество по въпросите, свързани с миграцията, в съответствие с глобалния подход на Съюза към миграцията и мобилността и съответните международни конвенции. Този диалог и сътрудничество обхващат въпроси, засягащи предоставянето на убежище, връзките между миграцията и развитието, законната и незаконната имиграция, връщането, обратното приемане, визите, управлението на границите, сигурността на документите и борбата с трафика на хора и контрабандата на мигранти.
 3. Сътрудничеството в областите, посочени в настоящия член, може да включва също така мерки за изграждане на капацитет.
 4. Страните се споразумяват да сключат, при поискване от една от страните, споразумение, уреждащо конкретните задължения за обратно приемане, включително разпоредби относно гражданите на други държави и лицата без гражданство.
 Член 29
 Консулска закрила
 Афганистан се съгласява консулските и дипломатическите органи на всяка представена държава — членка на Европейския съюз да предоставят закрила на всеки гражданин на държава — членка на Европейския съюз, която няма постоянно представителство в Афганистан, което действително да е в състояние да предостави консулска закрила в даден случай, при същите условия като на гражданите на тази държава — членка на Европейския съюз.
 Член 30
 Защита на личните данни
 1. Страните се споразумяват да си сътрудничат, за да се повиши нивото на защита на личните данни до най-високите международни стандарти, като, наред с другото, стандартите, съдържащи се в Насоките за регулиране на компютризирани досиета с лични данни, приети с Резолюция 45/95 на Общото събрание на ООН от 14 декември 1990 г.
 2. Сътрудничеството в областта на защитата на лични данни може да включва, наред с другото, техническа помощ под формата на обмен на информация и експертен опит.
 ДЯЛ VI
 СЕКТОРНО СЪТРУДНИЧЕСТВО
 Член 31
 Модернизация на публичната администрация
 Страните се споразумяват да си сътрудничат с оглед на изграждането на професионална, независима и ефективна държавна администрация в Афганистан на национално и поднационално равнище. Сътрудничеството в тази област се съсредоточава върху обучението и изграждането на капацитет с цел:
 а)
 подобряване на организационната ефективност;
 б)
 повишаване на ефективността на институциите при предоставянето на услуги;
 в)
 осигуряване на прозрачно управление на публичните средства и отчетност;
 г)
 подобряване на правната и институционалната уредба; и
 д)
 по-добро разработване и изпълнение на политики.
 Член 32
 Управление на публичните финанси
 В съответствие с член 31, страните укрепват своето сътрудничество по въпросите, свързани с управлението на публичните финанси в Афганистан. Сътрудничеството е съсредоточено върху следните области:
 а)
 управление на бюджета на национално и поднационално равнище;
 б)
 прозрачно движение на финансови средства между бюджетните органи и между тези органи и бенефициерите и получателите;
 в)
 контрол, включително от страна на парламента и на независими одитни органи; и
 г)
 механизми